मोहम्मद शहाबुद्दीन (राजनेता)

मोहम्मद शहाबुद्दीन (10 मई 1967 – 1 मई 2021) भारतीय राजनेता थे जो बिहार की सीवान लोक सभा निर्वाचन क्षेत्र से सांसद रहे। राष्ट्रीय जनता दल के प्रमुख नेताओं में से एक थे, एवं लालू प्रसाद यादव का करीबी माने जाते थे। 30 अगस्त 2017 को, पटना उच्च न्यायालय ने सिवान हत्या के मामले में मोहम्मद शहाबुद्दीन की उम्र कैद को बरकरार रखा।

प्रारम्भिक जीवन
शहाबुद्दीन का जन्म मगध में प्रतापपुर में हुआ। 1980 के दशक में महाविद्यालय से ही इन्होंने राजनीति में प्रवेश कर लिया था। 1986 के बाद से इन पर अनेक आपराधिक मामले दायर हुए। यह सीवान की सीट से चार बार संसद सदस्य एवं दो बार विधायक चुने गए। 2004 में इन्होंने जेल से चुनाव लड़ा और जीता। पुलिस द्वारा इनके विरुद्ध गवाह नहीं पेश कर पाने के कारण इन्हें बाइज़्ज़त बरी कर दिया गया।

2005 में शहाबुद्दीन को दिल्ली में गिरफ्तार कर लिया गया। 2009 में इन्हें चुनाव लड़ने से वंचित कर दिया गया। 11 सितम्बर 2016 के दिन इन्हें जेल से बाहर निकाला गया। 30 सितम्बर 2016 को सर्वोच्च न्यायालय ने जमानत रद्द कर दी।

व्यक्तिगत जीवन 
मोहम्मद शहाबुद्दीन ने हीना शाहाब से शादी की है, जिसमें दो बार लोकसभा चुनाव में भाजपा के ओम प्रकाश यादव से हार गये हैं। हिना ने सिवान के कॉलेज से ग्रेजुएशन किया है। कॉलेज में हिना अकेली ऐसी लड़की थी जो बुर्का पहन पढऩे आती थी। ग्रेजुएशन की पढ़ाई के बाद ही हिना की शादी शहाबुद्दीन से हो गयी थी। हिना साहब को एक बेटा ओसामा और दो बेटी हैं- हीरा शाहब और तसनीम शहाब। बड़ी बेटी हेरा शाहब (जन्म 1996) हैदराबाद में दवा के एक छात्र है। उनका बेटा ओसामा इंग्लैंड में एलएलबी कर रहा है, जबकि सबसे कम उम्र की बेटी तसनीम ने अपनी पढ़ाई पूरी कर ली है। इसका पुत्र, ओसामा साहब गवाह हत्या के मामले में आरोपी हैं।

सन्दर्भ

बाहरी कड़ियाँ

1967 में जन्मे लोग
११वीं लोक सभा के सदस्य
१२वीं लोक सभा के सदस्य
१३वीं लोक सभा के सदस्य
१४वीं लोक सभा के सदस्य
राष्ट्रीय जनता दल के नेता
भारतीय मुस्लिम
२०२१ में निधन
भारत में कोविड-19 महामारी से मृत्यु